I 1953 begynte man å arrangere onsdagsdans på Friluftsmuseets område. Disse tilstelningene ble meget populære, og fortsatte hver sommer fram til 1979. I begynnelsen var det særlig familier som kom, men med tiden fikk arrangementet et sterkere ungdomspreg. Dette hadde mindre heldige bieffekter. Friluftsområdet ble nedslitt, og på et visst stadium måtte de historiske bygningene beskyttes med piggtråd.